เคยมีอะไรกับแฟน แต่หลั่งนอก เมื่อเดือนที่แล้วประจำเดือนเขามาช้า จากที่มาวันที่2กลับมาวันที่8หมด12 เลือดก็ออกปกติครับ พอมาเดือนนี้ถึงกำหนดแล้วยังไม่มาเลยครับ อาการเมื่ออาทิตที่แล้วคือเจ็บหัวนมเป็นได้สักประมาณอาทิตกว่าได้แล้วครับแต่ก็ไม่ได้เจ็บมาก ถ้าไม่ไปโดนก็ไม่เจ็บตอนนี้ก็ไม่เจ็บแล้ว แต่มีอาการโมโหง่าย แบบนี้มีโอกาสท้องไหมครับหรือเป็นอาการก่อนมีประจำเดือน
สวัสดีค่ะ ประจำเดือนมาช้าอาจเกิดได้จาก-การตั้งครรภ์-มีถุงน้ำหลายใบในรังไข่-พังผืดมดลูก-โรคไทรอยด์-มีน้ำหนักตัวมากหรือน้อยผิดปกติหากสงสัยว่าจะตั้งครรภ์ คือมีเพศสัมพันธ์แบบไม่ได้ป้องกันด้วยถุงยางอนามัยหรือยาคุมในรอบเดือนที่ผ่านมาและประจำเดือนมาช้า ควรซื้อชุดตรวจการตั้งครรภ์มาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ อาการเจ็บเต้านมไม่ได้จำเพาะเจาะจงต่อการตั้งครรภ์ค่ะ หากไม่แน่ใจในผลตรวจ ควรปรึกษาสูตินรีแพทย์แนะนำป้องกันด้วยถุงยางอนามัยหรือยาคุมกำเนิดแทนการหลั่งนอกนะคะ เพราะการหลั่งนอกนั้นมีโอกาสทำให้ตั้งครรภ์ได้มากค่ะ